**Ανακοίνωση για τα μαθήματα «Θεωρία και πράξη παλαιάς μουσικής Ι» και «Μουσικά σύνολα: παλαιά μουσική Ι & III» του κ. Θεοδώρου Κίτσου**

Αγαπητοί/-ές φοιτητές/-τριες,

Σας εύχομαι να έχετε μια καλή και δημιουργική χρονιά, γεμάτη υγεία. Αναφορικά με τα μαθήματα «Θεωρία και πράξη παλαιάς μουσικής Ι» και «Μουσικά σύνολα: παλαιά μουσική Ι & ΙΙΙ», θα ήθελα να σας γνωστοποιήσω τα εξής:

• Η θεματική που θα μας απασχολήσει το τρέχον έτος στο «Θεωρία και πράξη παλαιάς μουσικής Ι» είναι **«Ιστορικά νυκτά έγχορδα: όργανα της οικογένειας του λαούτου»** και απευθύνεται, κατά βάση, σε φοιτητές/-τριες που παίζουν κιθάρα και θέλουν να γνωρίσουν το αναγεννησιακό λαούτο, τη θεόρβη και την μπαρόκ κιθάρα.

• Όσοι/-ες παρακολουθήσουν το μάθημα «Θεωρία και πράξη παλαιάς μουσικής Ι» οφείλουν να παρακολουθήσουν και το μάθημα «Μουσικά σύνολα: παλαιά μουσική Ι» (το αντίστροφο δεν ισχύει).

• Λόγω της εργαστηριακής φύσης των μαθημάτων και του περιορισμένου αριθμού μουσικών οργάνων που έχουμε στη διάθεσή μας (2 λαούτα, 2 θεόρβες και 1 μπαρόκ κιθάρα), ο αριθμός των συμμετεχόντων στο μάθημα «Θεωρία και πράξη παλαιάς μουσικής Ι» είναι κατ’ ανώτατο όριο 8, ενώ στο «Μουσικά σύνολα: παλαιά μουσική Ι» είναι κατ’ ανώτατο όριο 12. Στα μουσικά σύνολα μπορούν να συμμετέχουν και φοιτητές/-τριες που ασχολούνται με το τραγούδι ή παίζουν κάποιο μελωδικό όργανο (π.χ. βιολί, recorder) και θέλουν να αποκτήσουν μια πρώτη επαφή με το ρεπερτόριο της παλαιάς μουσικής.

• Προτεραιότητα θα δοθεί σε φοιτητές/-τριες που έχουν ικανοποιητικό επίπεδο στην κιθάρα, έχουν παρακολουθήσει και ολοκληρώσει επιτυχώς τα μαθημάτα Αρμονία Ι και ΙΙ, Ιστορία της μουσικής (των δύο πρώτων εξαμήνων), καθώς και μαθήματα που σχετίζονται με τη δυτική μουσική πριν τον 19οαιώνα (π.χ. Στοιχεία αναγεννησιακής αντίστιξης, Basso continuo).

• H πρώτη συνάντηση θα πραγματοποιηθεί τη **Δευτέρα 31.09.2024, ώρα 17:00–19:00** στην αίθουσα 11 του Τμήματος και **η παρουσία των ενδιαφερομένων κρίνεται απαραίτητη**. Έως τότε, οι ενδιαφερόμενοι/-ες καλούνται να εκδηλώσουν το ενδιαφέρον τους μέσω μηνύματος ηλεκτρονικού ταχυδρομείου (tgkitsos@mus.auth.gr), στο οποίο να αναφέρουν εν συντομία το κίνητρό τους για την παρακολούθηση των συγκεκριμένων μαθημάτων και το επίπεδό τους στο όργανο ή το τραγούδι.

Ο διδάσκων,

Θεόδωρος Κίτσος